Ստեփան Մարգարյան

Ստեփան Գրիգորի Մարգարյան (Ղարագեբակյան) (ծնվ. 26 հոկտեմբերի, 1960, գ. Էխտիլա, Ախալքալաքի շրջան, Վրացական ԽՍՀ), ՀՀ քաղաքական և պետական գործիչ, ՀՀ Ազգային ժողովի 5-րդ գումարման պատգամավոր։

Կրթություն 
 1981 թ. ավարտել է Երևանի պետական համալսարանի կիրառական մաթեմատիկայի ֆակուլտետը՝ մաթեմատիկոսի մասնագիտությամբ։
 1986 թ. ավարտել է ՀԽՍՀ ԳԱ հաշվողական կենտրոնի ասպիրանտուրան։ Գիտական երեք հոդվածի հեղինակ է։

Աշխատանքային գործունեությունը 
 1981-1983 թթ. - աշխատել է Երևանի մաթեմատիկական մեքենաների գիտահետազոտական ինստիտուտում որպես ճարտարագետ-ծրագրավորող։
 1987-1992 թթ. - աշխատել է ՀԽՍՀ ԳԱ հաշվողական կենտրոնում որպես կրտսեր գիտաշխատող։
 1992-1994 թթ. - ՀՀ Նախագահի աշխատակազմի իշխանության տեղական մարմինների բաժնի վարիչ։
 1994-2000 թթ. - ՀՀ հատուկ ծրագրերի պետական վարչության պետի առաջին տեղակալ։
 2000 թ. ՀՀ վարչապետի որոշմամբ նշանակվել է ՀՀ վարչապետի խորհրդական տարածաշրջանային և մերձավոր սփյուռքի հարցերով։
 2008 թ. հունիսի 28-ին ՀՀ վարչապետի որոշմամբ 2008 թվականի հուլիսի 3-ից ազատել Հայաստանի Հանրապետության վարչապետի խորհրդականի պաշտոնից։
 2000-2002 թթ. - ՀՀ Կառավարությանն առընթեր տարածաշրջանային ինտեգրացման վարչության պետի պաշտոնակատար։

Քաղաքական գործունեությունը 
 1999 և 2003 թթ. մասնակցել է ՀՀ Ազգային ժողովի ընտրություններին «Հզոր հայրենիք» կուսակցության համամասնական ընտրացուցակով։
 «Հզոր հայրենիք» կուսակցության փոխնախագահն է։
 2012 թ. մայիսի 6-ին ԱԺ պատգամավոր է ընտրվել «Բարգավաճ Հայաստան» կուսակցության համամասնական ընտրացուցակով։
 2012 թ. մայիսի 31-ին ՀՀ ԱԺ որոշմամբ ընտրվել է ՀՀ Ազգային ժողովի տարածքային կառավարման և տեղական ինքնակառավարման հարցերի մշտական հանձնաժողովի նախագահ։ Պաշտոնավարել է մինչև 2017 թ․-ը։
 2015 թ․ դադարեցրել է անդամակցությունը ԲՀԿ-ին։

Ամուսնացած է, ունի երկու զավակ։

Աղբյուրներ

Ծանոթագրություններ 

Ջավախահայեր
1960 ծնունդներ
«Հզոր հայրենիք» կուսակցության անդամներ
ՀՀ ԱԺ 5-րդ գումարման պատգամավորներ
Հայ քաղաքական գործիչներ
Հայ պետական գործիչներ
ԵՊՀ շրջանավարտներ